पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के घातक संक्रमण के बीच ये राहत की खबर है। जिले को 8 हजार वैक्सीन की डोज मिली है। इसके साथ ही कलेक्टर चिन्मयी गोपाल के प्रयासों के चलते जिले को 15 ऑक्सीजन कंस्ट्रेटर भी गुरुवार सुबह तक मिल जाएंगे। इससे मरीजों को ऑक्सीजन की कुछ हद तक पूर्ति हो सकेगी। वही वैक्सीन मिलने से जिले में वैक्सीनेशन प्रक्रिया को गति मिल सकेगी। हालांकि वैक्सीन की डोज मिलने के बावजूद फिलहाल 18 प्लस युवाओं को टीके लिए इंतजार करना होगा। मिलने वाली वैक्सीन 45 प्लस वाले लोगों व दूसरी डोज में काम में ली जानी है। उल्लेखनीय है कि जिले में कोरोना की रोकथाम को लेकर प्रशासन, पुलिस और चिकित्सा विभाग की ओर से भरसक प्रयास किया जा रहा है।
इसके बावजूद कोरोना संक्रमण पर अंकुश नहीं लग पा रहा है। यही कारण है कि इसकी रोकथाम को लेकर चिकित्सा विभाग की ओर से प्रमुख तौर पर वैक्सीन लगाने को प्राथमिकता दी जा रही है। विभाग के अनुसार अभी तक करीब एक लाख 45 हजार लोगों के पहली वैक्सीन लगाई जा चुकी है। वहीं 45 हजार लोगों को दूसरी डोज लगाई जा चुकी है।
जिले के सभी वैक्सीन सेंटरों को चालू रखने के लिए8 से 10 हजार डोज की जरूरत जानकारी के अनुसार जिले में वैक्सीन लगाने के लिए करीब 90 सेंटर बना रखे हैं। जहां पर वैक्सीन लगाई जाती है। एक सेंटर पर प्रतिदिन 100 डोज से अधिक नहीं लगाई जा सकती। ऐसे में सभी केन्द्रों को चालू रखने के लिए 8 से 10 हजार डोज की जरूरत है।18 प्लस के लिए फिलहाल कोई प्लान नहींजिले के 18 साल से ज्यादा उम्र के करीब 4 लाख की आबादी को वैक्सीनेशन के लिए अभी लंबा इंतजार करना पड़ सकता है। इसका कारण है कि उपलब्ध हुई वैक्सीन भी 45 प्लस वाले व दूसरी डोज के रूप में ही काम में ली जानी है। हालांकि विभागीय अधिकारियों का कहना है 18 प्लस के लिए भी सरकार के जैस निर्देश मिलेंगे वैक्सीनेशन किया जाएगा।
आज सुबह तक मिल जाएगा ऑक्सीजन कंस्ट्रेटर 8 हजार वैक्सीन की डोज तो जिले को मिल ही चुकी है। इसके साथ ही जिले अब कलेक्टर चिन्मयी गोपाल के प्रयासों से 15 ऑक्सीजन कंस्ट्रेटर भी गुरुवार सुबह तक मिलने की उम्मीद है। इससे मरीजों के लिए काफी हद तक ऑक्सीजन की भरपाई हो सकेगी।
रोगियों के स्वस्थ होने के बाद अबदुबारा टेस्ट नहीं होगा
चिकित्सा विभाग निदेशालय ने बुधवार को कोरोना सैंपलिंग के लिए नई एडवाईजरी लागू की है। इसके तहत आरटीपीसीआर टेस्ट में पॉजिटिव मिले रोगियों के स्वस्थ होने पर फिर से टेस्ट कराना जरूरी नहीं है। जो रोगी आरटीपीसीआर में पॉजिटिव आने के बाद अस्पताल में भर्ती है। उन्हें डिस्चार्ज से पहले टेस्ट की आवश्यकता नहीं है। इसी प्रकार जिन रोगियों में बुखार, खांसी, खराश, सिरदर्द, थकान, गले में खराश, सांस लेने में तकलीफ, बदन दर्द, स्वाद व खुशबू की क्षमता खोना आदि मरीजों को कोविड 19 का संदिग्ध रोगी माना जाए। जब तक उसे अन्य रोग की पुष्टि नहीं हो।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn